የሰሞኑ የፖለቲካ መድረክ ተዕይንት የሚያሣየን ፖለቲከኞቻችን በጠቅላይ ሚኒስትር ምርጫ ድስት ላይ ተጥደው ሲንተከተኩ ነው። አቶ ለማ፣አቶ አብይ ወዘተ. ጠቅላይ ሚኒስትር ይሁኑልን አያሉ ወያኔን በመጎትጎት ይሞነጫጭራሉ። ከአነዚህ ግለሰቦች መሃል አንዱ ጠቅላይ ሚኒስትር ቢሆን ችግር የለውም። ነገር ግን ማንኛውም የመንግስት ባለስልጣን መመረጥ ያለበት በፖለቲከኞችና በደጋፊዎቻቸው ሳይሆን በዲሞክራሲያዊ አግባብ በህዝብ ብቻ ነው። ይህን ዲሞክራሲያዊ መርህ መናድ ኢ-ዲሞክራሲያዊነት ነው። አጣብቂኙ ጠቅላይ ሚኒስትር እንዲሆኑ ወይም ጠቅላይ ሚኒስትር እንዲያደርጋቸው የሚጠይቁት ህዝባዊ ስርዓትን ሣይሆን ህወሃትን ነው። በጣም ያሳፍራል። የሰብዓዊና ዲሞክራሲያዊ መብቶችን፣የሕግ የበላይነትንና የዜጎችን በነፃነት ሃሳብን የመግለፅ መብቶችን ጨፍልቆ ጭራሹን በአስቸኳይ ጊዜ አዋጅ የጠፈራቸውን የሽፍታ መንግስት የኛ አንዳንድ ፖለቲከኞችና አክቲቪስቶች የሚፈልጉትን ጠቅላይ ሚኒስትር እንዲሾምላቸው ታቦት ይዘው ሲማፀኑ ይስተዋላል። ጭራሹን ተተኪው ጠቅላይ ሚኒስትር ማከናወን ያለበትን “ሰባቱን ትዕዛዛት” ሲዘረዝሩ አስተውለናል። ልጆቿ ግራ የሚያጋቧትና ሃገርና ፖለቲካው የጠፋባቸው ፖለቲከኞቻችን። አረ ለመሆኑ ህወሃት ስልጣን ለቀቀ እንዴ?
